cyanic-selkie/wikianc huggingface dataset:
Նովայա Ժիզն (գյուղ, Աննինսկի շրջան)
Նովայա Ժիզն (Новая Жизнь), գյուղ Ռուսաստանի Վորոնեժի մարզի Աննինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:20-րդ դարում հիմնադրված բնակավայրեր Կատեգորիա:Ռուսաստանի Վորոնեժի մարզի Աննինսկի շրջանի բնակավայրեր
Վարդան Մկրտչյան (պատգամավոր)
Վարդան Առաքելի Մկրտչյան, Հայաստանի Հանրապետության Ազգային ժողովի նախկին պատգամավոր։
Կենսագրություն
Վարդան Մկրտչյանը ծնվել է 1954 թվականի հոկտեմբերի 3-ին Երևանում։ 1976 թվականին ավարտել է Երևանի պոլիտեխնիկական ինստիտուտը։ Ստացել է ճարտարագետ-էլեկտրամեխանիկի որակավորումը։ 1971-1980 թվականներին «Հայէլեկտրամեքենա» գործարանում աշխատել է բանվոր, տեղամասի պետ, իսկ 1980-1986 թվականներին Համամիութենական տեխնիկական մեքենաշինության գիտահետազոտական ինստիտուտում` ավագ գիտաշխատող։ 1986-1989 թվականներիին «Արաքս» գործարանում աշխատել է արտադրության պետ։ 1989-1999 թվականներին եղել է «Հայէլեկտրամեքենա» գործարանի գլխավոր ճարտարագետի տեղակալ, 1999 թվականին եղել է Հայաստանի Հանրապետության արդյունաբերության և առևտրի փոխնախարար։ 1999-2003 թվականներիին` Ազգային ժողովի պատգամավոր («Միասնություն» դաշինքի համամասնական ընտրացուցակով)։ Աշխատել է Ազգային ժողովի պետական-իրավական հարցերի մշտական հանձնաժողովի անդամ։ Եղել է «Միասնություն» խմբակցության քարտուղար, ապա անդամ։ Աշխատել է ՀԺԿ վարչության քարտուղար ։
Անձնական կյանք
Ամուսնացած է, ունի երկու երեխա։
Ծանոթագրություններ
Կատեգորիա:ՀՀ Ազգային ժողովի պատգամավորներ Կատեգորիա:Բնօրինակում անաղբյուր հոդվածներ Կատեգորիա:Հայ քաղաքական գործիչներ
Խոյ (կենդանակերպի նշան)
Խոյ (Aries), կենդանակերպի առաջին նշանը, որ համապատասխանում է Խավարածիրի 0-30° սեկտորին։
Խոյ/հուր, հիմնական կամ շարժուն/. նշանի կարգախոսն է՝ «Ես կամ»։
Արևմտյան աստղագուշակության մեջ համարվում է, որ Արևը Խոյի նշանում է գտնվում մոտավորապես մարտի 21-ից մինչև ապրիլի 20-ը ։ Խոյի նշանը չպետք է շփոթել Խոյ համաստեղության հետ, որտեղ Արևը գտնվում է ապրիլի 19-ից մինչև մայիսի 13-ը։
Նշանը ղեկավարող «մոլորակը» Մարսն է ։
Բնութագիր
Ուժեղ արտահայտված Խոյ նշանն անհատին դարձնում է քաջարի, խիզախ, եռանդուն, աշխույժ, գործունյա, իմպուլսիվ, համառ, տոկուն, ուղղամիտ, իրատես, կրքոտ, ղեկավարող և առաջնորդ։ Բնորոշ բացասական գծերից են չզսպվածությունը, ագրեսիվությունը, անհատապաշտությունը, անկանխատեսելիությունը, անհանդուրժողականությունը, անհամբերությունը, մեծամտությունը, ժամանակավրեպ քայլերը, կամակորությունը, ծայրահեղականությունը։ Խոյն աստղագուշակության մեջ համարվում է ռազմաշունչ Մարս մոլորակի իշխանության տակ գտնվող նշան, Արեգակը գահակալում է այստեղ։
Բժշկական աստղագուշակության մեջ Խոյը ղեկավարում է մարդու մարմնի մասերից գլուխն ու գանգը, հիվանդություններից՝ բոլոր սուր և բորբոքային իրավիճակները, արյան հիվանդությունները և այլն։ Բնության մեջ Խոյ նշանին համապատասխանում են խարույկն ու անկառավարելի բոցը՝ հրդեհը, արևի փայլն ու բնության զարթոնքը։
Ծանոթագրություններ
Կատեգորիա:Կենդանակերպեր
Քեմպբել ապուրով բանկաներ
«Քեմպբել ապուրով տարաները» (Campbell’s Soup Cans ), ամերիկացի նկարիչ Էնդի Ուորհոլի նկարը, որը վրձնել է 1962 թվականին։ Նկարը կազմված է 32 կտավներից, որոնք ունեն 51 սմ բարձրություն և  41 սմ լայնություն։ Դրանցից յուրաքանչյուրի վրա պատկերված է Campbell Soup ընկերության ապուրով տարա։ Բոլոր պահածոյացված տարաները պարունակում են տարբեր ապուրներ, որոնք տարբեր ժամանակներում առաջարկել է ընկերությունը ։ Առանձին նկարներ  փորագրվել են կիսամեխանիկական զարդակաղապարի միջոցով՝ կիրառելով ոչ գեղանկարչական ոճ։ Քեմպբել ապուրով տարաները, հենվելով մասսայական մշակույթի վրա, օգնել է  վեր հանելու փոփ արտը՝ որպես ԱՄՆ-ում գլխավոր գեղարվեստական շարժում։
Առևտրային պատկերազարդող Ուորհոլը, որը դարձել է հաջողակ հեղինակ, հրապարակախոս, նկարիչ և ռեժիսոր, որպես նկարիչ առաջին անգամ աշխատանքը ցուցադրել է լոսանջելեսյան Ferus  պատկերասրահում 1962 թվականի հուլիսի  9-ին՝ իր առաջին անհատական ցուցահանդեսի ժամանակ  : Այդ ցուցահանդեսին տեղի է ունեցել ԱՄՆ արևմտյան ափի փոփ արտի առաջնելույթը ։ ԱՄՆ-ում հետպատերազմյան շրջանում վերացական էքսպրեսիոնիզմը գերիշխող է եղել, ոչ միայն գեղարվեստն է արժևորվել, այլ նաև թեքում է եղել դեպի միստիցիզմ։ Այս հակասությունը մեծ վիճաբանությունների տեղիք է տվել այսպիսի աշխատանքների առավելությունների շուրջ։ Ուորհոլի՝ որպես նկարչի դիտարկումները կասկածի տակ են առնվել, բայց դրանք մինչ օրս արդիական են։ Հասարակական մեծ իրարանցումը 1950-ական թվականներին  օգնեց Ուորհոլին փորձառու առևտրական պատկերազարդողից դառնալ նշանավոր նկարիչ, և դա օգնել է նրան առանձնանալու ի հայտ եկող մյուս նկարիչներից։ Չնայած նրա նկարների նկատմամբ առևտրային պահանջը միանգամից առաջ  չի եկել, բայց Ուորհոլի անունը նույնացվել է «Քեմպբել» ապուրի հետ։
Ի վերջո Ուորհոլը իր կարիերայի երեք տարբեր փուլերում ստեղծել է շատ աշխատանքներ, որոնք պատկերել են «Քեմպբել» պահածոյի տուփերը, ինչպես նաև այլ աշխատանքներ՝ օգտագործելով  առևտրի աշխարհի և մասսայական լրատվամիջոցների ամենատարբեր կերպարներ։ Թեմատիկ նկարների հայտնիությունը Ուորհոլի հեղինակությունը հասցրել է այն բանին, որ նա դարձել է  ամենահայտնի ամերիկացի փոփ արտ նկարիչը ։ Նրա աշխատանքների արժեքը ամենաբարձրն է եղել ամերիկացի կենդանի նկարիչների աշխատանքների արժեքից ։
Արտաքին հղումներ
Կատեգորիա:Փոփ արտ
Կիրպիչնի Զավոդ (այլ կիրառումներ)
Կիրպիչնիյ Զավոդ, կարող է վերաբերել՝
Սենտ Մարի Լոմոն
Սենտ Մարի Լոմոն (Sainte-Marie-Laumont), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 611 մարդ, բնակչության խտությունը` 39.14 մարդ/կմ²։ Բնակավայրը զբաղեցնում է 15.61 կմ² տարածք։
2016 թվականի հունվարից Բոլիե, Լը Բենի Բոկաժ, Բյուր լե Մոն, Կամպո, Կարվիլ, Էտուվի, Լա Ֆերիեռ Արան, Լա Գրավրի, Մալուե, Մոնտամի, Մոն Բերտրան, Մոնշովե, Լը Ռեկյուլե, Սեն Դենի Մեզոնսել, Սեն Մարտեն դը Բեզաս, Սեն Մարտեն Դոն, Սենտ Ուան դե Բեզաս, Սեն Պիեռ Տարանտեն և Լը Տուրներ համայնքների հետ միասին հանդիսանում է Սուլևր ան Բոկաժ համայնքի մաս։
Աշխարհագրություն
Գտնվում է Փարիզ քաղաքից 240 կմ արևմուտք, Կան քաղաքից` 50 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Զարոժանի (գյուղ, Խոտինի շրջան)
Զարոժանի (Зарожани), գյուղ Ուկրաինայի Չեռնովցիի մարզի Խոտինի շրջանում։
2001 թվականի տվյալներով Զարոժանի գյուղում բնակվում էր 3 284 մարդ։
Արտաքին հղումներ
Կատեգորիա:Ուկրաինայի Չեռնովցիի մարզի Խոտինի շրջանի բնակավայրեր Կատեգորիա:Ուկրաինայի գյուղեր
Վայնվիլի սպանությունները հավանոցում
Վայնվիլի սպանությունները հավանոցում (Wineville Chicken Coop Murders) կամ (Wineville Chicken Murders), Լոս Անջելեսում և Կալիֆոռնիայի Ռիվերսայդ շրջանում չորս տղաների առևանգումների և սպանությունների շարք, որոնք կատարվել են 1928 թվականին։ Առևանգումները գրավել են ԱՄՆ հասարակության ուշադրությունը, և դրանց հետ կապված իրադարձությունները հանգեցրել են Լոս Անջելեսի ոստիկանության բաժանմունքում կոռուպցիայի բացահայտմանը ։
Սանֆորդ Քլարկի վկայությունը
1926 թվականին 19-ամյա Գորդոն Ստյուարտ Նորտքոտը ծնողների թույլտվությամբ վերցրել է իր 13-ամյա եղբորորդուն՝ Սենֆորդ Ուեսլի Կլարկին և նրան տեղափոխել Ռիվերսայդ շրջանի Վայնվիլ (այժմ՝ Միրա Լոմա) վիճակագրորեն առանձնացված տարածքում գտնվող իր ագարակ, որտեղ դեռահասին ենթարկել է ֆիզիկական և սեռական բռնության։ 1928 թվականի օգոստոսին Սանֆորդի քույրը՝ 19-ամյա Ջեսի Կլարկը, այցելել է իր եղբորը Նորտքոտի ագարակում, և մի գիշեր Սենֆորդը պատմել է քրոջը իր իրավիճակի մասին, իսկ հետո սարսափով ավելացրել, որ Գորդոնը առևանգել և սպանել է չորս տղաների։ Մեկ շաբաթ անց Ջեսին վերադարձել է Կանադա և անմիջապես տեղեկացրել ամերիկյան հյուպատոսությանը, որն այնուհետև դիմել է Լոս Անջելեսի ոստիկանության դեպարտամենտ՝ Ջեսիի համապատասխան բողոքով։ Դեպարտամենտում, ուսումնասիրելով Ջեսիի բողոքը, հայտնաբերել են, որ Սենֆորդը սահմանը հատել է որոշ խախտումներով, ուստի դիմել են ԱՄՆ ներգաղթի ծառայությանը։ 1928 թվականի օգոստոսի 31-ին ծառայության երկու տեսուչներ Ջադսոն Շոուն և Ջորջ Սքալորնը ժամանել են Նորտքոտի ագարակ։ Ինքը՝ Նորտքոտը, տեսնելով, թե ինչպես են տեսուչները մոտենում ագարակին, նրանց շփոթել է ոստիկանների հետ և, սպառնալով Սենֆորդին, որ կկրակի իր վրա, հրամայել է վերջինիս ձերբակալել տեսուչներին և փախել մոտակա անտառը։ Սենֆորդը կեղծ պատրվակներով երկու ժամ խաբել է տեսուչներին, և միայն այն ժամանակ, երբ նրանց հաջողվել է համոզել, որ կարող են պաշտպանել իրեն, թույլ է տվել, որ իրեն բերման ենթարկեն։ Սենֆորդը ոստիկանությանը պատմել է ցնցող պատմությունը, որ իր հորեղբայր Գորդոնը, նրա տատիկը՝ Սառա Լուիզը (Գորդոնի մայրը) և ինքը՝ Սենֆորդը, նրանց ճնշման տակ սպանել են երեք փոքրիկ տղաների, որոնց Գորդոնը նախկինում առևանգել և բռնաբարել է ։ Սենֆորդը հայտնել է, որ դիակները ոչնչացնելու համար օգտագործվել է չհանգած կիր իսկ մնացորդները թաղվել են ագարակում ։ Ոստիկանությունը փորել է հենց այն տեղը, որտեղ նշել է Սենֆորդը, բայց մարմիններ փորված տեղում չեն հայտնաբերվել, քանի որ Նորտքոտթը, իմանալով, որ տղան ձերբակալված է, և ոստիկանությունը փնտրում է նրան, նախապես փորել է մնացորդները և տարել անապատ, որտեղ դրանք վերջնականապես քայքայվել են։ Այնուամենայնիվ,գերեզմաններում հայտնաբերվել են արյուն, մազերի և ոսկորների մասնիկներ։ Երբ ագարակը խուզարկվել է, հայտնաբերվել են նաև արյան հետքերով կացիններ։ Ինքը՝ Գորդոն Նորտքոտը, մոր հետ փախել է Կանադա, որտեղ նրան ձերբակալել են Վերնոնի մոտ (Բրիտանական Կոլումբիա)։
Սենֆորդի խոսքերով՝ ամեն ինչ սկսվել է1928 թվականից։ Սկզբում Նորտքոտը 22 տրամաչափի հրացանով գնդակահարել է մեքսիկացի մի տղայի, որը, ինչպես Սենֆորդը, ագարակում Գորդոնի օգնականն է եղել։ Սենֆորդը և Սառան չեն մասնակցել նրա սպանությանը, բայց ավելի ուշ Գորդոնը ստիպել է Սենֆորդին գլխատել արդեն մահացած մարմինը և այրել գլուխը վառարանում, իսկ հետո ջարդել գանգը։ Ինքը՝ Գորդոնը, հետագայում հետաքննության ընթացքում խոստովանել է, որ այլ հարմար տեղ չգտնելով՝ անգլուխ մարմինը թաղել է Լա Պուենտոյի մոտ գտնվող ճանապարհի մոտ գտնվող փոսում։ Ոստիկանները դիակը հայտնաբերել են 1928 թվականի փետրվարի 8-ին։
Այնուհետև մարտին Նորտքոտը առևանգել է ենթադրաբար 9-ամյա Ուոլթեր Քոլինսին, որը նույնպես սպանվել է, մայիսին առևանգել է եղբայրեր՝ 12-ամյա Լյուիսին և 10-ամյա Նելսոն Ուինսլոուին, որոնք, ենթադրաբար, եղել են Նորտքոտի վերջին զոհերն են եղել մինչև նրա ագարակից փախուստը ։
Հետաքննություն և դատավարություն
Սպանված տղաներից երկուսը նույնականացվել են որպես Լյուիս և Նելսոն Ուինսլոուներ (համապատասխանաբար 10 և 12 տարեկան), որոնք անհետացել են Պոմոնայում 1928 թվականի մայիսի 16-ին ։ Երրորդ տղան եղել է 9-ամյա Ուոլթեր Քոլինսը, որը անհետացել է Լոս Անջելեսում նույն թվականի մարտի 10-ին։ Չորրորդ մեքսիկացի տղան պաշտոնապես այդպես էլ չի նույնականացվել.ինքը՝ Գորդոնը, ավելի ուշ իր գրավոր խոստովանությամբ այդ տղային անվանել է Էլվին Գոթեա (Alvin Gothea), սակայն ոստիկանությունն այդպես էլ չի կարողացել հաստատել նրա ինքնությունը, ուստի գործի նյութերում նշված է եղել որպես  «Անգլուխ մեքսիկացի»։
Կանադայի ոստիկանությունը ձերբակալել է Գորդոն Ստյուարտ Նորտքոտին և նրա մորը 1928 թվականի սեպտեմբերի 19-ին, սակայն փաստաթղթերի սխալների պատճառով նրանք միայն նոյեմբերի 30-ին են արտաքսվել Լոս Անջելես ։ Սառա Նորտքոտն ի սկզբանե խոստովանել է Քոլինսի սպանությունը, բայց հետո հրաժարվել է իր խոսքերից, ինչպես և Գորդոնը, ով նախկինում խոստովանել է ավելի քան հինգ երեխաների սպանությունը, բայց հետո սկսել է հրաժարվել իր ցուցմունքից։ Դատարանում իրեն հանդգնորեն է պահել և, ի վերջո հերթով հրաժարվել երեք փաստաբանների ծառայություններից  ։
Դատական նիստը, որը նախագահել է դատավոր Ջորջ Ռ.Ֆրիմանը, տևել է 27 օր և ավարտվել է 1929 թվականի փետրվարի 8-ին, որտեղ Նորտքոտը մեղավոր է ճանաչվել անհայտ մեքսիկացի տղայի և Ուինսլոու եղբայրների սպանության մեջ։ 1929 թվականի փետրվարի 13-ին Գորդոն Նորտքոտը դատապարտվել է մահապատժի՝ կախաղանի միջոցով ։ Մահապատիժը տեղի է ունեցել 1930 թվականի հոկտեմբերի 2-ին «Սան Քվենտին» բանտում ։
Գորդոն Ստյուարտ Նորտքոտ
Գորդոն Ստյուարտ Նորտքոտը ծնվել է Կանադայի Սասկաչևան նահանգի Բեդֆորդ գյուղում՝ Սառա Լուզի Քոուֆրոպի և Ջորջ Սայրուս Նորքոթի ընտանիքում, բայց մեծացել է Բրիտանական Կոլումբիայում։ Ունեցել է քույր Վինիֆրեդը և եղբայր Ջոնը։ 1924 թվականին ծնողների հետ տեղափոխվել է Լոս Անջելեսի արվարձան։ Ավելի ուշ Նորտքոտը հողատարածք է գնել Կալիֆոռնիայի Վայնվիլ քաղաքում, որտեղ զբաղվել է թռչնաբուծությամբ և տուն կառուցել իր հոր օգնությամբ, որը շինարարական բիզնես է ունեցել։ Հետաքննության ընթացքում Նորտքոտը պնդել է, որ առևանգել է անորոշ թվով տղաների և բռնաբարել նրանց իր ագարակում։ Որպես կանոն, դրանից հետո երեխաներին տարել է տուն և երբեմն նույնիսկ թույլ է տվել, որ իրենք հեռանան՝ օգտվելով այն փաստից, որ բոլոր տղաները առևանգվել են տարբեր վայրերից (երբեք երկու անգամ մեկ վայրից) և մինչ այդ բոլորովին ծանոթ չեն եղել իրեն։ Լուրեր են շրջանառվել, որ Նորտքոտը իր զոհերին «վարձել» է հարավ-արևմտյան հարուստ մանկապիղծներից, բայց դրա մասին որևէ ապացույց չի հայտնաբերվել։
Կրուդս ընտանիքը
Կրուդս ընտանիք (The Croods), մուլտֆիլմ՝ DreamWorks Animation-ի կողմից։
Վայնվիլի սպանությունները հավանոցում
Գորդոն Ստյուարտ Նորտքոտ
Քանի որ Ուոլթերն իսկապես կարող էր մատնել Նորտքոտին, Սառան որդուն ասել է, որ տղան չափազանց շատ բան գիտի և պետք է անհապաղ «լռեցվի»։ Սթենֆորդ Քլարկը հետագայում վկայել է, որ Սառան որոշել է, որ Ուոլթեր Քոլինսի սպանությանը նրանք պետք է մասնակցեն միասին, երեքով, քանի որ այդ դեպքում ոչ ոք չի մտածի մատնությամբ ոստիկանություն գնալ։ Գորդոն Նորտքոտն առաջարկել է ատրճանակ օգտագործել, բայց Սառան վախեցել է, որ աղմուկը կգրավի հարևաններին։ Որպես սպանության զենք ընտրվել է կացնի բռնակի բութ ծայրը, երբ Ուոլթերը քնած է եղել հավաբնի մահճակալին Գորդոնը, Սառան և Սենֆորդը հերթով հարվածել են Ուոլթերին։ Նույն կերպ նրանք հետագայում վարվել են տեսել Ուինսլոու եղբայրների հետ։
Սթենֆորդ Քլարկ
Լինելով հորեղբոր ֆերմայում և ահաբեկված լինելով նրա կողմից, Սենֆորդը, նամակներ ուղարկելով տուն, դրանցում չի հայտնել, թե իրականում ինչ է կատարվում իր հետ, ինչի պատճառով նրա ավագ քույրը՝ Ջեսին, կասկածելիորեն է վերաբերվել եղբոր նամակներին, ուստի մի քանի օր անց այցելել է ագարակ։ Թեև Ջեսսին այդքան շատ բան չի նկատել, նրան շատ է վախեցրել Նորտքոտի պահվածքը, և մի գիշեր Սենֆորդին հաջողվել է գաղտնի պատմել նրան ճշմարտության մի փոքր մասը, և նրան այնտեղից տանելու համար Ջեսսին ամեն ինչ հայտնել է ամերիկյան հյուպատոսությանը ։
Կրուդս ընտանիքը
Կարգախոսն է «Եթե նրանք էվոլյուցիա չապրեն, ապա կդառնան պատմություն»։
Վայնվիլի սպանությունները հավանոցում
Սթենֆորդ Քլարկ
Սենֆորդ Քլարկը երբեք չի դատվել այս սպանությունների համար, քանի որ շրջանային դատախազի օգնական Լոյալ Ս. Քելլին հաստատապես վստահ է եղել, որ Սենֆորդը անմեղ զոհ է եղել, որը գործել է Գորդոնի սպառնալիքների և սեռական բռնության ներքո, և որ նա, անշուշտ հանցագործության կամավոր մասնակից չի եղել։ Քելլին կարողացել է ստիպել Սենֆորդին պայմանագիր ստորագրել՝ ուղարկելու նրան Ուիթերի դպրոց տղաների համար (հետագայում վերանվանվել է Ֆրեդ Ս. Նելսի ուղղիչ հաստատություն երիտասարդության համար), որտեղ այն ժամանակ անչափահաս հանցագործների համար փորձնական ծրագիր էր ընթանում։ Քելլին հավաստիացրել է Սենֆորդին, որ այս դպրոցը կօգնի նրան լիովին ապաքինվել։ Սենֆորդը ի սկզբանե այդ պայմանագրով 5 տարի պետք է մնար այդ դպրոցում, սակայն հետագայում նրա պատիժը կրճատվել է մինչև 23 ամիս, քանի որ, ըստ դպրոցի պաշտոնյաների, Սենֆորդը տպավորել է նրանց իր բնավորությամբ, աշխատանքային հմտություններով և մնացած երեքի տարիների համար աշխատանքային կյանքով ապրելու անձնական ցանկությամբ։ Դպրոցն ավարտելուց հետո շրջանային դատախազի կողմից նշանակված Սենֆորդի «պատիժը» ավարտված է համարվել, և այդպիսով, Սենֆորդը վերադարձել է Կանադա, որտեղ մինչև կյանքի վերջ հավատարիմ է մնացել Քելիի ցուցումներին, որը բաժանվելիս հորդորել է նրան օգտագործել այս հնարավորությունը, որպեսզի իր վերականգնումն ապարդյուն չանցնի։ Ընդհանուր առմամբ, շրջանային դատախազ Քելլին, Ուիթիերի դպրոցը, կինը՝ Ջունը, որդի Ջերին և քույր Ջեսսին օգնել են նրան հետագայում լիովին վերականգնվել Գորդոն Նորտքոտի հասցրած ֆիզիկական և էմոցիոնալ վնասվածքից։
Կրուդս ընտանիքը
Սյուժե
Կրուդս ընտանիքը գնում է մի մեծ ճանփորդության՝ նոր քարանձավ գտնելու համար։ Ճանապարհին նրանց հետ լիքը արկածներ են տեղի ունենում։ Նրանք ծանոթանում են Մալիի հետ և սկսում են կյանքին նոր ձևով նայել՝ ազատվելով գարշելի կարծրատիպերից։
Վայնվիլի սպանությունները հավանոցում
Սթենֆորդ Քլարկ
Սենֆորդը մասնակցել է Երկրորդ համաշխարհային պատերազմին, այնուհետև 28 տարի աշխատել է Կանադայի փոստային ծառայությունում։ Ամուսնացել է Ջուն Քեթլին Մաքինզի հետ (1914 թվականի հունիսի 9 - 1996 թվականի սեպտեմբերի 8), և նրանք միասին որդեգրել և մեծացրին երկու տղաների։ Ջունն ու Սենֆորդը միասին ապրել են 55 տարի և եղել են տարբեր հասարակական կազմակերպությունների ակտիվ անդամներ։ Սանֆորդ Ուեսլի Քլարկը մահացել է 1991 թվականի 78 տարեկան հասակում և թաղվել է Վուդլաունի Սասկատունի գերեզմանատանը ։
Կրուդս ընտանիքը
Շարունակություն
2013 թվականի ապրիլի 17-ին հայտարարվեց, որ DreamWorks Animation-ը աշխատում է Սանդերսի և Դեմմիկոյի մասին նոր ֆիլմի վրա։
Վայնվիլի սպանությունները հավանոցում
Քրիստին և Ուոլթեր Քոլինս
Ուոլտեր Ջեյմս Քոլինս ավագ (Walter James Collins, Sr.,1890 թվականի փետրվարի 1 - 1932 թվականի օգոստոսի 18)
Կրուդս ընտանիքը
Ծանոթագրություններ
Կատեգորիա:Համակարգչային անիմացիոն ֆիլմեր Կատեգորիա:Ամերիկյան ֆիլմեր Կատեգորիա:2013 մուլտֆիլմեր Կատեգորիա:Անգլերեն ֆիլմեր Կատեգորիա:Ամերիկյան եռաչափ ֆիլմեր Կատեգորիա:20th Century Fox ֆիլմեր Կատեգորիա:Universal Pictures ֆիլմեր Կատեգորիա:3D մուլտֆիլմեր Կատեգորիա:Ֆիլմեր ընտանիքի մասին
Վայնվիլի սպանությունները հավանոցում
Քրիստին և Ուոլթեր Քոլինս
Քրիստին Իդա Քոլինս (Christine Ida Dunne Collins; 1888 թվականի դեկտեմբերի 14 - 1964 թվականի դեկտեմբերի 8)
Ուոլտեր Ջեյմս Քոլինս ավագ (1918 թվականի սեպտեմբերի 23 - 1928 թվականի մարտ), ենթադրաբար սպանվել է ինը տարեկան հասակում։
1928 թվականի մարտի 10-ին նրա որդին՝ իննամյա Ուոլթեր Քոլինսը, անհետացել է տեղի թատրոն տանող ճանապարհին, ուր քայլելիս է եղել միայնակ ։ Ի սկզբանե ոստիկանությունը որոշել է, որ տղային առևանգել են Ուոլթեր ավագի թշնամիները։ Այս վարկածը մշակելիս ոստիկանները խուզարկել են շրջակա լճերը, սակայն տղայի մարմինն այդպես էլ չեն գտել ։ Ի տարբերություն Նորտքոտի այլ զոհերի, Ուոլթեր Քոլինսի անհետացումը գրավել է հասարակության ուշադրությունը, բայց չնայած այն հանգամանքին, որ Լոս Անջելեսի ոստիկանական բաժանմունքը մոտ հարյուր սպա է ներգրավել այս գործին, հետաքննությունն առաջ չի շարժվել :Ուոլթերի անհետացումից հինգ ամիս անց, երբ Լոս Անջելեսի հասարակությունն արդեն սկսել է ակտիվորեն քննադատել քաղաքի ոստիկանությանը և հասարակական ճնշում գործադրել նրա վրա, հանկարծ Իլինոյսի Դե Կալբում հայտնվել է մի տղա, որը իրեն անվանել է Ուոլթեր Քոլինս։ Քոլինսը 70 դոլար է վճարել տղային Լոս Անջելես վերադարձնելու համար։ Քրիստինի վերամիավորումը տղայի հետ կազմակերպվել է Լոս Անջելեսի ոստիկանության կողմից, որը հույս ուներ այդ կերպ հերքել բոլոր բացասական արձագանքները, որոնք արտահայտվել էին իրենց հասցեին, մինչ նրանք հետաքննում էին գործը։ Ոստիկանությունը նաև հույս ուներ, որ այս դեպքը կշեղի մամուլի ուշադրությունը կոռուպցիայից, որով արատավորվել էր սպանությունների հետաքննության բաժնի հեղինակությունը։ Սակայն հանդիպման ժամանակ Քրիստինը հայտարարել է, որ այդ տղան Ուոլթերը չէ։ Այս գործը հետաքննող ոստիկանության կապիտան Ջեյ Ջեյ Ջոնսը խորհուրդ է տվել նրան հապճեպ եզրակացություններ չանել, այլ տղային մի քանի շաբաթով տանել իր տուն, որպեսզի այնտեղ արդեն վերջնականապես մտածի ամեն ինչի մասին, և Քոլինսը, որը զգացմունքային հյուծվածություն մեջ է գտնվել համաձայնել է։
Երեք շաբաթ անց Քրիստին Քոլինսը գնացել է Ջոնսի մոտ և շարունակել պնդել, որ այս տղան իր որդին չէ։ Իր մոտ ունեցել է ատամնաբույժի վկայությունը և ծանոթների ցուցմունքներները, որոնք նույնպես պնդել են որ այդ տղան Ուոլթերը չէ։ Այն ժամանակ Ջոնսը Քոլինսին տարել է Լոս Անջելեսի շրջանային հիվանդանոցի հոգեբուժական բաժանմունքում՝ «Կոդ 12» ախտորոշմամբ, որով այն ժամանակ բանտեր և հիվանդանոցներ էին նստեցնում հասարակության համար վտանգավոր համարվող մարդկանց։ Քրիստին Քոլինսի բանտարկությունից հինգ օր անց կապիտան Ջոնսը հարցաքննել է տղային, և տղան խոստովանել է, որ իրականում նա 12-ամյա Արթուր Ջեյքոբ Հաթչինսն է Այովայից, ով փախել է տնից ։ Պարզվել է, որ Իլինոյսի ճամփեզրի սրճարանում ինչ-որ թափառաշրջիկ Հաթչինսի ուշադրությունը հրավիրել է կորած Ուոլթերի հետ նրա նմանության վրա։ Տղան երազել է հասնել Հոլիվուդ, որպեսզի այնտեղ տեսնի իր սիրելի դերասան Թոմ Միքսին, և այդ պատճառով որոշել է ձևանալ, թե Ուոլթեր Քոլինս է։ Հաթչինսի խոստովանությունից տասը օր անց Քրիստին Քոլինսը ազատ է արձակվել հոգեբուժարանից և անմիջապես սկսվել է դատական ​​հայցը ընդդեմ Լոս Անջելեսի ոստիկանական բաժանմունքի ։ Այս իրադարձությունների վրա հիմնված պատմությունը նկարագրված է « Փոխարինում » (2008) ֆիլմում, միայն այնտեղ Հաթչինսը խոստովանում է խաբեությունը Քոլինսի ազատ արձակումից հետո։
Սենֆորդ Քլարկը նույնպես չի նմանեցրել Հաթչինսին որպես Ուոլթեր Քոլինս։
Ի վերջո, 1930 թվականի սեպտեմբերի 13-ին Քրիստին Քոլինսը շահել է կապիտան Ջոնսի դեմ դատավարությունը և պետք է ստանար 10,800 ԱՄՆ դոլարի փոխհատուցում (2010 թվականի համար՝ մոտավորապես 138,000 ԱՄՆ դոլար ),որը Ջոնսը նրան չի վճարել ։
Ուոլթեր Քոլինսի կրկնվող որոնումները
Երբ 1928 թվականի դեկտեմբերի 7-ին Գորդոն Նորտքոտը Կանադայից արտաքսվել է Ռիվերսայդի պետական բանտային հիվանդանոց և այնտեղ տվել է իր առաջին հարցազրույցը, Քրիստին Քոլինսը (անձնական պատճառներով) հույս է ունեցել, որ իր որդին կարող է դեռ կենդանի լինել։ Դատավարության ժամանակ Քրիստինը հարցրել է Նորտքոտին, թե ճի՞շտ է, որ նա սպանել է իր որդուն, և ի պատասխան ստացել է խոստովանություն, որը ոչ մի տրամաբանություն չի ունեցել, և ճշմարտությունը խառնված էր ստի հետ, որից Քոլինսը եզրակացրել է, որ Նորտքոտը խելագար է։ Քանի որ Նորտքոտը պնդում էր, որ չի հիշում, թե արդյոք հանդիպել է Ուոլթերին և չի հիշում, թե արդյոք սպանել է նրան, Քրիստինը հույս է ունեցել, որ իր որդին դեռ կենդանի է։ 1930 թվականի հոկտեմբերին Գորդոն Նորտքոտը հեռագիր է ուղարկել Քրիստին Քոլինսին՝ պնդելով, որ ստում է, երբ ասում է, որ իր զոհերի թվում է եղել Ուոլթերը։ Սան Քվենտին բանտում Նորտքոտի մահապատժից մի քանի ժամ առաջ Քոլինսը դարձել է առաջին կինը, ով ավելի քան 30 տարվա ընթացքում թույլտվություն է ստացել այցելել սերիական մարդասպանին իր մահապատժի նախօրեին։ Նորտքոտը խոստացել է ասել նրան ճշմարտությունը, եթե նա անձամբ գա իր մոտ, բայց երբ Քրիստինը ժամանել է, սկսե լ էխուսափել հանդիպումից. «-Ես չեմ ուզում քեզ տեսնել, - ասել է նա, - Ես ոչինչ չգիտեմ այդ մասին, ես մեղավոր չեմ։»: Ըստ մամուլի, չնայած Քրիստին Քոլինսը շատ վիրավորված էր դրանից, Նորտքոտի խոսքերը նրան մի փոքր հանգստացրին, քանի որ նրա երկիմաստ պատասխանները և Ուոլթերի հագուստի կամ աչքերի գույնի նման մանրամասներ չհիշելը ամրապնդել են նրա որդու վերադարձի հույսը։
Տղան, որը պատմել է Ուոլթերի փրկության մասին
Նորտքոտի մահապատժից հինգ տարի անց, ըստ մամուլի հրապարակումների, իբր հայտնվել է մի տղա, որը անհետացել է յոթ տարի առաջ, և քանի որ նրա անհետացումը տեղի է ունեցել Նորտքոտի հանցագործությունների ժամանակ, վարկած է առաջ քաշվել, որ նա կարող է լինել նաև իր առևանգած երեխաների թվում։ Թեև նախնական զեկույցները ենթադրում էին, որ Նորտքոտը սպանել է մոտ քսան երեխայի, այդ պնդումների համար որևէ ապացույց չի գտնվել։ Սթենֆորդ Քլարկն իր ցուցմունքում ասել է, որ ագարակում գտնվելու ընթացքում այնտեղ պահել են միայն երեք տղաների, և նրանցից ոչ ոք չի փախել։ Ոստիկանության զեկույցները և մարդասպանի ցուցմունքները նաև ցույց են տվել, որ միայն երեք տղաներ են երբևէ պահվել ագարակում գտնվող հավաբում՝ Ուոլթեր Քոլինսիը, Լյուիսին և Նելսոն Ուինսլոուները, որոնք բոլորն էլ սպանվել են։
Մասամբ նույնականացված մարմին
Հետաքննության ընթացքում ոստիկանությունը գտել է երեք գերեզմանների հետքեր, որոնք ցույց է տվել Սենֆորդ Քլարկը, իսկ դրանցում մարդկային մարմինների 51 բեկորներ են եղել։ Եվ չնայած Ուոլթեր Քոլինսի մարմինն ամբողջությամբ այդպես էլ չի հայտնաբերվել, Սթենֆորդի ցուցմունքները, որոնք տվել է իր տատիկի դատավճռի լսման ժամանակ, Կալիֆորնիայի նահանգի իշխանություններին ստիպել են պաշտոնապես որոշել, որ Ուոլթերը մահացել է։ Այն մնացորդները, որոնք ենթադրաբար պատկանում էին Ուոլթերին, երբեք չեն օգտագործվել որպես ապացույց Նորտքոտի դեմ, քանի որ նրա մայրը՝ Սառան, այդ ժամանակ արդեն խոստովանել և դատապարտվել է այդ տղայի սպանության համար։
Եվ քանի որ Ուոլթերի մարմինը երբեք ամբողջությամբ չի հայտնաբերվել, Քրիստին Քոլինսը որոշել է, որ իր որդին իսկապես կենդանի է և շարունակել է փնտրել նրան իր կյանքի մնացած մասը, բայց մահացավ՝ առանց երբևէ իմանալու նրա ճակատագիրը ։ Քրիստին Քոլինսի մասին վերջին հիշատակումը թերթի փոքրիկ գրառումն է, որը թվագրվում է 1941 թվականին, երբ փորձել է Գերագույն դատարանում դատի տալ կապիտան Ջոնսին (այդ ժամանակ արդեն պաշտոնաթող է եղել) 15,562 դոլարով։ Տղայի հայրը՝ Ուոլթեր Ավագը, մահացել է 1932 թվականին՝ առանց բանտից դուրս գալու, և այդ պատճառով էլ թաղվել է բանտի գերեզմանատանը։
Արթուր Ջեյքոբ Հաթչինս
Արթուր Ջեյքոբ Հաթչինս-կրտսեր (1916 թվականի դեկտեմբերի 20 - 1954) ծնվել է Անամոսայում, Այովա նահանգում՝ Լայդելա Վոստել Օզբուրնի (1901 - 1925) և Արթուր Հաթչինսի (1895 թվականի փետրվարի 22 - 1958 թվականի մարտի 27) ընտանիքում, ունեցել է ավագ եղբայր՝ Ֆրենսիսը, որը մահացել է ծնվելու ժամանակ 1916 թվականի հունվարի 26-ին։ 1933 թվականին Արթուր Հաթչինսը 25 էջանոց խոստովանություն է գրել այն մասին, թե ինչպես և ինչու է խաղացել կորած տղայի դերը (2008 թվականի վերջին People ամսագրին հաջողվել է ձեռք բերել այդ թերթիկները)։ Նրա մայրը մահացել է, երբ տղան եղել է ինը տարեկան, և որոշ ժամանակ անց Արթուր ավագն ամուսնացել է Վիոլետ Փիթերսոնի հետ (1902 թվականի հունվարի 1 - 1978 թվականի հոկտեմբերի 8), որի հետ Արթուր կրտսերը լավ հարաբերություններ չի ունեցել։ «Մարդը չի հասկանում, թե ինչ դժոխք կարող է լինել այս աշխարհը խորթ մոր ձեռքում, որը երբեք չի ցանկացել կամ չի սիրել քեզ», - գրել է նա խոստովանության մեջ, որտեղ ինքն իրեն անվանել է «արկածախնդիր տղա» ։ Հաթչինն փախել է տնից և որոշ ժամանակ ավտոստոպով է տեղաշարժվել։ Ճամփեզրի Իլինոյս սրճարանում ԴեԿալբում, մի այցելու Հաթչինսի ուշադրությունն է հրավիրել անհետացած Ուոլթեր Քոլինսիի հետ իր նմանության վրա։ Երբ Իլինոյսի ոստիկանությունը հայտնաբերել է տղային, տղան լռել է, և ոստիկանությունը որոշել է, որ Հաթչինսը նույն առևանգման զոհն է, ինչ Ուոլթեր Քոլինսը և սկսել են հարցնել նրան կորած տղայի մասին, քանի որ Հաթչինսն իր հետ նույն տարիքի էր և արտաքինից նույնպես նման է եղել։ Սկզբում նա ասել է, որ ոչինչ չգիտի Ուոլթերի մասին, բայց հետո, հասկանալով, որ հնարավորություն ունի հասնել Կալիֆորնիա, իսկ այնտեղից՝ Հոլիվուդ, հայտարարել է, որ ինքը Ուոլթեր Քոլինսն է։
Երբ խաբեությունը բացահայտվել է, Հաթչինսը երկու տարով ընդունվե է Այովա նահանգի տղաների կրթության պետական դպրոց ։ Իր խոստովանության մեջ բացահայտ ներողություն է խնդրել Քրիստին Քոլինսից և Կալիֆոռնիա նահանգի իշխանություններից։ Սկսել է աշխատել Կալիֆոռնիայում որպես ձիերի մարզիչ և ժոկեյ( ձիարշավի հեծնորդ)։ Ամուսնացել է, ունեցել է դուստր՝ Քերոլը։ Արթուր Հաթչինսը մահացել է թրոմբի հետևանքով 1954 թվականին ։ Ըստ Քերոլ Հաթչինսի՝ «Հայրիկը պարզապես սիրում էր արկածները։ Իմ կարծիքով, նա չէր կարող ոչ մի վատ բան անել» ։
Գերապատիվ Գուստավ Բրիգլեբ
'''Գուստավ Ա. Բրիգլեբ''' (Dr. Gustav A. Briegleb, 1881 թվականի սեպտեմբերի 26 - 1943 թվականի մայիսի 20), պրեսբիտերական քահանա, պատմության մեջ առաջին ռադիոհաղորդավարներից մեկը։ Ջեֆերսոնի բուլվարում (երրորդ պողոտայի թաղամաս) Լոս Անջելեսի Սուրբ Պողոս Պրեսբիտերական եկեղեցու հովիվ։ Գործուն մասնակցություն է ունեցել 1920-1930-ական թվականներին Լոս Անջելեսում կատարված բազմաթիվ աղմկահարույց հանցագործությունների հետաքննությանը, մասնավորապես, հանդես է եկել 1928 թվականին Ուոլթեր Քոլինսի առևանգման գործով հետաքննության անբարեխղճության հանդիմանություններով։ Պահանջել է ազատ արձակել Քրիստին Քոլինսին, որը տեղափոխվել է հոգեբուժարան՝ Լոս Անջելեսի ոստիկանության դեպարտամենտի հայտարարության մեջ իրադարձությունների վարկածին չհամաձայնելու համար ։
Լյուիս և Նելսոն Ուինսլոուներ
Լյուիս Հենրի Ուինսլոու (Lewis Henry Winslow, ենթադրաբար 1916 թվական - ենթադրաբար 1928 թվական )
Նելսոն Հորացիո Ուինսլոու-կրտ. (Nelson Horatio Winslow, Jr, 1918 ենթադրաբար- 1928 ենթադրաբար)
12-ամյա Լյուիսը և 10-ամյա Նելսոնը եղել են Նելսոն Գ.Ուինսլոու ավագի որդիները։ 1928 թվականի մայիսի 16-ին Կալիֆորնիայի Պոմոնա քաղաքում տղաները անհետ կորել են, երբ երեկոյան ժամը յոթ անց 30-րոպեին նրանք հեռացել են տնից և գնացել Սլոյդ Բիլդինգ, որտեղից էլ հեռացել են ժամը ութի շրջանում։ Մայիսի 19-ին տղաների հայրը նրանցից նամակ է ստացել, որում նրանք հայտնել են, որ մեկնում են Մեքսիկա՝ նպատակ ունենալով գումար վաստակել զբոսանավերի և օդանավերի կառուցումից (նամակն ուղարկվել է Պոմոնայից)։ Մայիսի 26-ին տեղի սկաուտների առաջնորդ Գորդոն Մուրը ենթադրել է, որ տղաները կարող էին փախչել մոտակա Իմպերիալ քաղաք, որպեսզի այնտեղ հավաքեն կանտալուպ սեխեր, և ակտիվ մասնակցություն է ունեցել նրանց որոնմանը ։ Մայիսի 28-ին Նելսոն ավագը Լյուիսից նամակ է ստացել, որն ուղարկվել է հարևան Կորոնա քաղաքից։ Նամակում տղան հավաստիացրել է հորը, որ նրանք լավ ժամանակ են անցկացնում, ցերեկը քնում են, իսկ գիշերը տեղաշարժվում են, և որ ինքը նրանց մասին անհանգստանալու կարիք չունի։ Թեև Նորտքոտը պնդում էր, որ Ուինսլոուի տղաները երբեք չեն եղել իր ֆերմայում, և նրանց չի սպանել, ապացուցվել է, որ նրանք իրականում այնտեղ են եղել, ագարակում հայտնաբերվել է ածխացած էջ ավիացիոն ամսագրից (եղբայրները պարզապես հետաքրքրված էին ավիացիայով), սկաուտի համազգեստ (Լյուիս Ուինսլոուն եղել է սկաուտ), գլխարկ՝ Պոմոնայի խանութի պիտակով (նրա տերը հիշել է, որ նույն գլխարկը վաճառել է Ուինսլոուի եղբայրներից մեկին) և երեխայի մատնահատվածներ, որոնց տարիքը համապատասխանել է եղբայրների տարիքին։
Պարզվել է, որ տղաներին հերթով նստեցրել են աթոռի վրա, իսկ հետո մեկին հարվածել են կացնով, իսկ մյուսին՝ մուրճով (կարգը մնացել է չպարզված)։ Ի վերջո Նորտքոտը խոստովանել է, որ հենց ինքն է սպանել Լյուիս Ուինսլոուին, իսկ Նելսոնին սպանել է Սենֆորդը, ինչը, սակայն, չի մեղմացրել Նորտքոտի մեղքը։ Նորտքոտի դատավարության օրը Նելսոն Ուինսլոու ավագը դատարանի շենքի առջև հավաքել է մի շարք ակտիվիստներ՝ նիստից հետո Լինչի դատաստանի ենթարկելու Նորտքոտին։ Ոստիկանությունը համոզել է նրան ցրել ամբոխը, նախքան Նորտքոտին շենքից դուրս հանելը ։ Տղաների մայրը, ինչպես Քրիստին Քոլինսը, նույնպես տեսել է Նորտքոտին մինչև նրա մահապատիժը, որպեսզի նրանից վերջնական խոստովանություն ստանա տղաների մահվան մասին, բայց իրականում ոչնչի չի հասել։
Հետևանքները քաղաքի համար
Նորտքոտի կողմից սպանված երեխաների մարմինների բեկորները հայտնաբերվել են հավաբնի մոտ կրաքարի մեջ արված թաղման վայրում, ադ իսկ պատճառով այս դեպքը ստացել է «Վայնվիլի սպանությունները հավաբնում»անվանումը ։ Սպանությունների շուրջ աղմուկի պատճառով Վանիլը 1930 թվականի նոյեմբերի 1-ին փոխել է իր անունը և այժմ կոչվում է՝ Միրա Լոմայա ։ Այժմ քաղաքի նախկին անվան մասին հիշեցնում են միայն Վայնվիլ-Ավենյու փողոցը, Վայնվիլ-Ռոուդ ճանապարհը և Վայնվիլ-պարկը։ Սթենֆորդ Քլարկը վերադարձել է իր տուն՝ Սասկատուն։ Սասկատունի նոտարական ակտերը նշում են, որ Սենֆորդ Ուեսլի Քլարկը մահացել է 1991 թվականի հունիսի 20-ին և թաղվել է Սասկատուն Վուդլոն գերեզմանատանը 1993 թվականի օգոստոսի 26-ին  ։
Վարդաբլուր (այլ կիրառումներ)
Վարդաբլուր, կարող է վերաբերել՝
Մուդյուգա (Օնեգայի վտակ)
Մուդյուգա (Мудьюга), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Օնեգայ գետի ձախ ափին՝ 642 կմ հեռավորության վրա։ Գետի երկարությունը 119 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Կլեմյատինո (այլ կիրառումներ)
Կլեմյատինո, կարող է վերաբերել՝
Գրքագիտություն
Գրքագիտություն, համալիր գիտություն (կամ գիտությունների համալիր) գրքի և հրատարակչական գործի մասին։ Ներառում է գրքի պատրաստման, հրատարակման, տարածման (վաճառք), ուսումնասիրության (մատենագիտություն, վիճակագրություն և այլն), օգտագործման (գրադարանագիտություն) և հարակից այլ ոլորտներ։
Պատմություն
Դեռևս միջնադարում իտալական Վերածննդի ներկայացուցիչ Պաոլո Վերջերիոն (1370–1444) գիրքը համարել է մարդու հիշողության պահպանության գլխավոր գործիք, իսկ XVI դարի ֆրանսիացի փիլիսոփա Միշել Մոնտենը (1533–1592)՝ մշակույթի բարձր արժեք։
Գիրքն այնպիսի ներգործություն է ունեցել հասարակական ընկալման ու մտածողության և հասարակական կյանքի կազմակերպման, նրանց եղանակների վրա, որ, «գրքի ֆենոմենից» բացի, ձևավորվել է նաև «գրքի մշակույթ» բազմանշանակ հասկացությունը, որը դեռևս միարժեքորեն սահմանված չէ։ Դրանով է պայմանավորված նաև այն, որ գրքագիտությունը նույնպես, որպես ինքնուրույն գիտություն, չի ամբողջացել ու դեռևս վերջնականապես չի սահմանվել։
20-րդ դարում, հատկապես Ռուսաստանում, մշակվել են գրքագիտության նոր հայեցակարգեր, որոնք միմյանցից տարբերվում են իրենց շեշտադրումներով և ընդգրկման ոլորտներով (1964, Ա. Սիդորով, Ն. Սիկորսկի, 1970, Ա. Բարսուկ, Գ. Բարենբաում, 1970-ական թվականներ, Ե. Նեմիրովսկի)։ Իսկ այսպես կոչված Համակարգատիպաբանական հայեցակարգը գիրքն ու գրահրատարակությունը դիտարկում է ոչ այնքան որպես ինքնուրույն գիտակարգ, որքան ընդհանուր տեղեկատվության և հաղորդակցության բաղկացուցիչ մաս։
Գրքագիտության արդի խնդիրները կապված են էլեկտրոնային գրքի տարածման, դասական գրքի և ԶԼՄ-ների էլեկտրոնային միջոցների համագոյության, գրքի ապագայի, ընթերցանության որակական ու քանակական փոփոխությունների պատճառների ուսում­նասիրության հետ։ Խնդրի հանրային բնույթը հանգեցրել է նրան, որ գրքագիտության հիմ­նախնդիրները, գրողներից ու հրատարակիչներից բացի, դարձել են նաև մանկավարժության, հոգեբանության, փիլիսոփայության, մշակութաբանության և բազմաթիվ այլ ոլորտների ուսում­նասիրության առարկա։
Հայկական գրքագիտություն
Հայկական գրքագիտությունը ձևավորվել է 1880-ական թվականներին՝ հիմ­նականում հայ գրքի և գրատպության պատմության մասին ուսում­նասիրություններով։ Ճշգրտվել է հայերեն հնատիպ գրքերի լույսընծայման հաջորդականությունը, և Հակոբ Մեղապարտը ճանաչվել է առաջին հայ տպագրիչ (մինչ այդ առաջին հայ տպագրիչը համարվել է Աբգար Թոխաթեցին)։ Ռաֆայել Իշխանյանը հայ գրքի պատմության ուսում­նասիրությանը նվիրված աշխատությունները բաժանել է 4 խմբի.
Լույս են ընծայվել նաև մի շարք մատենագիտական ժողովածուներ (Մ. Միանսարյանց, Գ. Զարբհանալ­յան, Ա. Ղազիկ­յան, Հ. Անասյան, Ն. Ոսկանյան և ուրիշներ), որոնք լուրջ ներդրում են հայ գրքագիտության մեջ։
Վերջին տարիներին գրքագիտությունը դասավանդվում է ՀՊՄՀ-ում՝ որպես գրադարանային-տեղեկատվական մատենագիտության ուսումնական առարկա (Գ. Սուքիասյան և ուրիշներ)։
Քարաբլիթ
Քարաբլիթ, ժայռ Հայաստանի Գոշ գյուղից 0,2 կմ հարավ-արևմուտք, դեպի Գոշավանք տանող ավտոճանապարհի աջ կողմում։ Հուշարձանը ձևավորվել է ավազաքարային և կրաքարային գոյացությունների էրոզիայի հետևանքով։ Հողմնահարման և ջրային էրոզիայի հետևանքով առավելապես քայքայվել են ապարների համեմատաբար փափուկ հատվածները, առաջացնելով զարմանահրաշ՝ իրար վրա «նստած» տարբեր տրամաչափերի օղակաձև կառուցվածքներ։
Կատեգորիա:Հայաստանի ժայռեր
(134) Սոֆրոսինե
(134) Սոֆրոսինե (Sophrosyne), աստերոիդ աստերոիդների հիմնական գոտում։ Հայտնաբերվել է 1873 թվականի սեպտեմբերի 27-ին Ռոբերտ Լյութերի կողմից Դյուսելդորֆում ։
Աստերոիդների ցանկ (56501-56600)
Աստերոիդների ցանկ (56401-56500) * Աստերոիդների ցանկ * Աստերոիդների ցանկ (56601-56700)
(134) Սոֆրոսինե
Միջին հեռավորությունը Արեգակից կազմում է 2,563151 ա. մ., առավելագույնը մոտենում է 2,2649 ա. մ. հեռավորության վրա և հեռանում 2,8614 ա. մ., իսկ Երկրի ուղեծրին Սոֆրոսինե աստերոիդը նվազագույնը մոտենում է 1,3138 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1498,86 երկրային օրվա ընթացքում, իր ուղեծրով շարժվելով միջինում 0,240183 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,6° անկյուն։ Ըստ Տոլենի սպեկտրալ դասակարգման պատկանում է C դասին ։
Արտաքին հղումներ
Կատեգորիա:Աստերոիդների դաս C Կատեգորիա:1873 թվականին հայտնաբերված աստղագիտական մարմիններ Կատեգորիա:Ռոբերտ Լյութերի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կլիմովո (այլ կիրառումներ)
Կլիմովո, կարող է վերաբերել՝
Ռիչարդ Բրենսոն
«Սըր Ռիչարդ Չարլզ Նիկոլաս Բրենսոն» (Richard Charles Nicholas Branson, ), բրիտանացի ձեռներեց, Virgin Group կորպորացիայի հիմնադիր, որն իր մեջ ներառում է տարբեր պրոֆիլների շուրջ 400 ընկերություններ։ Մեծ Բրիտանիայի ամենահարուստ մարդկանցից է, որն ունի ավելի քան 5 միլիարդ ամերիկյան դոլար կարողություն։
Վաղ տարիներ
Ռիչարդ Բրենսոնը ծնվել է Լոնդոնի Բլեքհեթ շրջանում՝ փաստաբան Էդվարդ Ջեյմս Բրենսոնի և Եվա Բրենսոնի ընտանիքում։ Չորս երեխաներից ավագն է։ Բացի նրանից և եղբորից, ընտանիքում կան երկու քույրեր՝ Լինդին և Վանեսան։ Նրա եղբայր Թեդը գնացել է հոր հետքերով՝ փորձելով ստեղծել փաստաբանի կարիերա։ Բրենսոնի մայրը թատրոնում աշխատել է որպես թռիչքների հրահանգիչ։ Նրա պապը՝ մեծարգո սըր Ջորջ Արթուր Հարվին Բրենսոնը, եղել է բարձրագույն ատյանի դատավոր և գաղտնի խորհրդի անդամ։
Մինչև 13 տարեկանը Բրենսոնը հաճախում էր Սքեյտկլիֆ տարրական դպրոց (այժմ՝ Բիշոփսգեյթի դպրոց)։ 13 տարեկանից մինչև 15-ը հաճախել է Ստոու քաղաքի Բուքինգհամշիրի դպրոց։ Ուսման մեջ դժվարությունները և վատ գնահատականները Բրանսսոնը բացատրում է դիսլեքսիայով։
Դեռ պատանեկության տարիներին Ռիչարդը ցուցաբերել է ձեռնարկատիրական հմտություններ։ Օրինակ՝ հայտնի են երկու գաղափարներ՝ աճեցնել տոնածառերը և բուծել թութակներ, որոնք ձախողվել են։
Տասնվեց տարեկանում Բրենսոնը թողել է դպրոցը և տեղափոխվել Լոնդոն, որտեղ սկսել է իր առաջին հաջողակ բիզնեսը՝ Student ամսագիրը, որի մի քանի նկարազարդումների հեղինակն է անվանի նկարիչ Ջերալդ Սքարֆը։ Ամսագրում, ի թիվս այլ բաների, անվճար տպագրվել էին Ջոն Լենոնը, Միք Ջագերը և մի շարք այլ աստղեր։ Տասնյոթ տարեկանում նա բացել է իր առաջին բարեգործական կազմակերպությունը՝ Student Advisory Centre-ը։
Ձայնագրային գործունեություն
Արդյունքում Բրենսոնը Լոնդոնի Օքսֆորդ-սթրիթում ձայնագրությունների խանութ է բացել, իսկ դրանից կարճ ժամանակ անց Նիկ Փաուելի հետ ստեղծել է Virgin Records ձայնագրման լեյբլը։ Բրենսոնը բավական գումար է վաստակել ձայնագրման խանութում, գնել է կալվածք, որտեղ ստեղծել է ձայնագրման ստուդիա։ Ստուդիան վարձով էր տրվում սկսնակ երաժիշտներին, այդ թվում՝ բազմագործիքավորող Մայք Օլդֆիլդին։
1971 թվականին Բրենսոնը ձերբակալվել և մեղադրվել է Virgin խանութներում որպես արտահանման ապրանքներ հայտարարված ձայնագրությունները վաճառելու մեջ։ Նա կարգավորել է դատական գործը Անգլիայի մաքսատան և ակցիզային վարչության հետ՝ չվճարված տուրքի և տուգանքների վճարման շուրջ պայմանավորվածությամբ։ Բրենսոնի մայրը գրավադրել է ընտանեկան տունը, որպեսզի օգնի վճարել գանձվող գումարները։
Virgin Records-ի առաջին հրատարակությունը եղել է Մայք Օլդֆիլդի Tubular Bells ալբոմը, որը միլիոնավոր տպաքանակով դարձավ UK Album Chart-ի թիվ 1 ալբոմը և ստացավ «Գրեմմի» մրցանակը՝ որպես լավագույն գործիքային աշխատանք ։ Ի շնորհիվ Tubular Bells-ի հաջողության՝ Virgin Records-ը ստացավ միջոցներ հետագա զարգացման համար։ Ընկերությունը գործարքներ կնքեց այդ ժամանակ այնպիսի կասկածելի խմբերի հետ, ինչպիսիք են Sex Pistols-ը, որոնց հետ այլ ընկերություններ դժկամությամբ էին աշխատում։ Ընկերության արժանիքն այն էր, որ նա հանրությանը ներկայացրեց ոչ հայտնի այնպիսի խմբերի կրաուդ ռոք ոճի ավանգարդային երաժշտությունը, ինչպիսիք են Faust-ը և Can-ը։ Virgin Records-ը երաժշտական աշխարհին ներկայացրեց նաև Culture Club-ը։
1992 թվականին Virgin Atlantic Airways ավիաընկերության զարգացումը շարունակելու համար Բրենսոնը Virgin լեյբլը վաճառեց EMI ավելի պահպանողական ընկերությանը, որը խզեց Sex Pistols—ի հետ 1 մլն ԱՄՆ դոլար արժողությամբ պայմանագիրը։ Բրենսոնն ափսոսանք է հայտնել վաճառքի համար, քանի որ ձայնագրման բիզնեսը Virgin կայսրության հիմքն էր։ Ավելի ուշ նա հիմնադրեց V2 Records-ը՝ երաժշտական բիզնես վերադառնալու համար։
Գործարար նախաձեռնություններ
Բրենսոնը 1984 թվականին հիմնեց Virgin Atlantic Airways-ը, 1999 թվականին ստեղծեց Virgin Mobile-ն, 2000 թվականին Ավստրալիայում՝ Virgin Blue-ն։
1997 թվականին Բրենսոնը ձեռնամուխ եղավ իր ռիսկային բիզնես նախաձեռնություններից մեկին՝ մտնելով երկաթուղային բիզնես։ Virgin Trains ընկերությունը շահեց British Rail ընկերության երկաթգծի համակարգում Intercity և West Coast գյուղական հատվածը ստեղծելու արտոնություն։ Շուտով Virgin Trains-ի մոտ խնդիրներ սկսվեցին՝ British Rail-ից ժառանգած շարժակազմի և ենթակառուցվածքների հետ կապված։
1996 թվականին Virgin-ը ձեռք բերեց Եվրոպական ավիափոխադրող Euro Belgian Airlines-ը և այն վերանվանեց Virgin Express: 2006 թվականին ավիաընկերությունը միացվել է SN Brussels Airlines-ի՝ նախկին Sabena-ի հետ։ Միացյալ ընկերությունը ստացավ Brussels Airlines անվանումը։ Նա նաև հիմնադրել է Նիգերիայում գտնվող Virgin Nigeria ազգային ավիաընկերությունը։ Մեկ այլ ընկերություն՝ Virgin America-ն, սկսեց թռիչքներ իրականացնել San Francisco International Airport օդանավակայանից 2007 թվականի օգոստոսին։ Բրենսոնը նաև մշակել է Virgin Cola բրենդը և նույնիսկ Virgin Vodka-ն, որոնք առանձնապես չհաջողվեցին։
Այսպես կոչված «կեղտոտ հնարքներից» հետո, Բրենսոնը դատի է տվել մրցակից British Airways-ի ավիաուղիներին, 1992 թվականին պիտակի տիրապետման իրավունքի համար։ 1993 թվականին Ջոն Քինգը՝ հետագայում British Airways-ի նախագահը, պատասխանեց հակընդդեմ հայցով, և գործը ուղարկվեց լրացուցիչ հետաքննության։ British Airways-ը գործը տանուլ տվեց դատարանում և վճարեց 500 հազար ֆունտ ստեռլինգ Բրենսոնին և 110 հազար ֆունտ ստեռլինգ՝ նրա ավիաընկերության ապագայի համար։ Բրենսոնը կիսեց իր փոխհատուցումը (այսպես կոչված «BA բոնուս») իր աշխատակիցների միջև։
2004 թվականի սեպտեմբերի 25—ին Բրենսոնը հայտարարեց գործարքի կնքման մասին, որով տիեզերական զբոսաշրջության նոր ընկերությունը՝ Virgin Galactic-ը, լիցենզավորում էր SpaceShipOne նավի հիմքում ընկած տեխնոլոգիան, որը նաև ֆինանսավորվել էր Microsoft-ի համահիմնադիր Փոլ Ալենի կողմից և մշակվել ԱՄՆ-ի օդագնացության լեգենդար ինժեներ և վիզիոներ Բերթ Ռութանի կողմից՝ ուղևորներին ենթատարածաշրջանային տիեզերական բարձունքներ փոխադրելու համար։ Virgin Galactic-ը (ամբողջությամբ պատկանում է Virgin Group-ին) պլանավորում Էր թռիչքներ կատարել Scaled Composites White Knight Two-ի օգտագործմամբ՝ 2009 թվականի վերջին հանրությանը հասանելի դառնալով շուրջ 200 հազար դոլար արժողությամբ տոմսերով։
Virgin Group-ի հետ Բրենսոնի հաջորդ նախաձեռնությունը Virgin Fuels-ն է՝ ի պատասխան գլոբալ տաքացման և վառելիքի գների կտրուկ աճի, այն առաջարկելու է հեղափոխական, էժան վառելիք ավտոմեքենաների և մոտ ապագայում նաև ինքնաթիռների համար։ Բրենսոնը նշել է, որ նախկինում թերահավատ էր գլոբալ տաքացման հարցում և այդ որոշումը կայացրել է՝ ոգեշնչվելով Ալբերտ Գոռի հետ նախաճաշի ժամանակ ։
Բրենսոնը ստացել է «տրանսֆորմացիայի առաջնորդ» մականունը՝ իր անկախ ռազմավարություններով և Virgin Group-ի՝ որպես ոչ պաշտոնական և տեղեկատվական կազմակերպության շեշտադրմամբ, դա շատ ավելի ամուր հիմք է տալիս, քան վերևից խեղդող մենեջմենթը։
2012 թվականի դրությամբ զբաղեցրել է 16-րդ տեղը Sunday Times Rich List՝ Մեծ Բրիտանիայի ամենահարուստ մարդկանց ցուցակում։
2006 թվականի հուլիս 4-ին Բրենսոնը £1 մլրդ.-ով վաճառեց իր Virgin Mobile ընկերությունը Մեծ Բրիտանիայի մալուխային ցանցին, որը տրամադրում է լայնաշերտ հասանելիության և հեռախոսակապի ծառայություններ։ Գործարքի պայմաններից մեկն այն էր, որ ընկերությունը տարեկան առնվազն 8,5 միլիոն ֆունտ սթերլինգ կվճարի Virgin անունը օգտագործելու համար։
2006 թվականին Բրենսոնը հիմնադրեց Virgin Comics և Virgin Animation ժամանցային ընկերությունները, որոնք կենտրոնացած են համաշխարհային լսարանի համար նոր պատմությունների և կերպարների ստեղծման վրա։ Ընկերությունները ստեղծվել են հեղինակ Դիպակ Չոպրայի, ռեժիսոր Շեքհար Կապուրի և անհատ ձեռնարկատերեր Շարադ Դեվարաջանի և Գոթհամ Չոպրայի հետ համատեղ։
2006 թվականի հունիսին Virgin Atlantic-ի բողոքը ստիպեց ԱՄՆ-ի և Մեծ Բրիտանիայի հակամենաշնորհային հետաքննչական կոմիտեներին հետաքննել Virgin Atlantic-ի և British Airways-ի միջև գների ամրագրման փորձերը։ 2007 թվականի օգոստոսին British Airways-ը տուգանվեց 271 միլիոն ֆունտով, քանի որ մեղավոր էր ճանաչվել։ Virgin Atlantic-ը խրախուսվեց իշխանություններին աջակցելու համար և չտուգանվեց ։
2007 թվականի փետրվարի 9—ին Բրենսոնը հայտարարեց համաշխարհային գիտական տեխնոլոգիաների համար մրցանակը՝ Virgin Earth Challenge-ը, վստահ լինելով, որ այս տիպի մրցանակները խրախուսում են տեխնոլոգիական բարելավումները՝ ի շահ մարդկության։ Նման նախագիծը պետք է ամեն տարի առնվազն տասը տարի անընդմեջ հեռացնի գազերը՝ շրջակա միջավայրի վրա վնասակար ազդեցություն չունենալով։ Այս մաքրիչը պետք է ունենա երկարատև ազդեցություն և արդյունավետ ներդրում ունենա Երկրի կլիմայի կայունության մեջ։ Բրենսոնը նաև հայտարարել է, որ ցանկանում է միանալ մրցանակի շնորհմանը հինգ դատավորներից բաղկացած, ոլորտներում համաշխարհային հեղինակություն ունեցող ցուցակին՝ Էլ Գոռ, սըր Կրիսպին Տիկելլ, Թիմ Ֆլանների, Ջեյմս Հանսեն և Ջեյմս Լավլոք։
2007 թվականի հոկտեմբերի 13-ին Բրենսոնի Virgin Group-ի Northern Rock բանկին միանալու համաձայնագրի ստորագրումից հետո Բրենսոնն անձամբ դարձավ ընկերության բաժնետոմսերի 30%-ի սեփականատերը՝ նրա անունը Northern Rock-ից փոխելով Virgin Money ։ Այդ ժամանակ Daily Mail թերթը արշավ էր սկսել գործարքի վերաբերյալ նրա առաջարկի դեմ։ Vince Cable-ը Համայնքների պալատում հայտարարեց, որ հարկերից խուսափելու Բրենսոնի քրեական հանցագործությունը կարող է ոմանց համար բավականաչափ ծանրակշիռ պատճառ դառնալ, որպեսզի նրան չվստահեն հանրային փողերը ։
2008 թվականի հունվարի 10-ին Virgin Healthcare-ը հայտարարեց, որ պատրաստվում է բացել բուժական կլինիկաների ցանց, որոնք բժշկական օգնություն կառաջարկեն հոմեոպաթիայի և թերապիայի լրացուցիչ տեսակների հետ միասին ։ Financial Times-ը հաղորդել Է, որ Մեծ Բրիտանիայի առողջապահության նախարար Բեն Բրեդշոուն հրավիրվել է ճաշի, որտեղ նա ասել է. «Ինձ համար հաճելի է, որ Virgin Healthcare-ը պատրաստվում է աշխատել նախարարության հետ, որպեսզի օգնի ավելի շատ ինտեգրված ծառայություններ մշակել հիվանդների համար»։
2009 թվականի մարտին Virgin ընկերությունը դարձավ Ֆորմուլա-1 Brawn GP-ի նորեկ թիմի հովանավորը, սակայն թիմը սկսեց հաղթել և հովանավորչական պայմանագիրի գինը զգալիորեն բարձրացավ։ Որպես արդյունք՝ գործընկերությունը սահմանափակվեց միայն մեկ մրցաշրջանով։ 2009 թվականի սեպտեմբերին Motorsport.com աղբյուրը հրապարակեց տեղեկատվություն Ռիչարդ Բրենսոնի կողմից մեկ այլ նորեկ թիմի գնման մասին, այս անգամ 2010 մրցաշրջանում, Manor-ը և վերջինիս վերանվանեց Virgin F1:
2010-ի վերջին Virgin F1-ի բաժնետոմսերի 49%-ը գնվեց ռուսական Marussia Motors ընկերության կողմից, որը գլխավորում է Նիկոլայ Ֆոմենկոն։ Նոր դաշինքը ստացավ Marussia Virgin Racing անվանումը։
Համաշխարհային ռեկորդներ սահմանելու փորձեր
Ռիչարդ Բրենսոնը համաշխարհային ռեկորդներ գրանցելու մի քանի փորձ է արել՝ սկսած 1985 թվականից, երբ նա փորձեց Ատլանտյան օվկիանոսի ամենաարագ հատման համար Ատլանտիկայի երկնագույն ժապավեն ստանալ։ Virgin Atlantic Challenger կատամարանով նրա առաջին փորձը հանգեցրեց նրան, որ կատամարանը ճաքեց Բրիտանիայի ջրերում և փրկվեց Մեծ Բրիտանիայի Թագավորական ռազմաօդային ուժերի ուղղաթիռով (՝ RAF), փորձը մեծ լուսաբանում ստացավ մամուլում։ Որոշ թերթեր դիմել են Բրենսոնին՝ պահանջելով, որ նա կառավարությանը փոխհատուցի իր փրկության բոլոր ծախսերը։ 1986 թվականին սեփական Virgin Atlantic Challenger II նավով՝ լողի փորձագետ Դենիել Մաքքարթիի ղեկավարությամբ, գերազանցեց համաշխարհային ռեկորդը՝ երկու ժամ ավելի արագ անցնելով տարածությունը։ Մեկ տարի անց, տաք գազով Virgin Atlantic Flyer օդապարկով Բրենսոնն անցավ Ատլանտիկան։ Դա ամենամեծ օդապարիկն էր՝ 2,3 մլն խորանարդ ոտնաչափ ծավալով (65 000 մ³) և տաք գազով առաջին օդապարիկը, որը հատել էր Ատլանտիկան։ Նա զարգացրել է արագությունը 130 մղոն ժամում (209 կմ/ժ)։
1991 թվականի հունվարին Բրենսոնը հատեց Խաղաղ օվկիանոսը Ճապոնիայից մինչև Կանադայի Արկտիկական մասը 6700 մղոն (10 800 կմ) օդապարիկով՝ 2,6 մլն խորանարդ ոտնաչափ (74 000 մ³) ծավալով։ Դրանով նա գերազանցել է համաշխարհային ռեկորդը՝ սահմանելով նորը՝ ժամում 245 մղոն արագություն (392 կմ/ժ)։
1995-1998 թվականներին Պեր Լինդսթրանդը և Սթիվ Ֆոսեթը փորձեր են ձեռնարկել օդապարիկով թռչել երկրագնդի վրա։ 1998 թվականի վերջին նրանք թռիչք կատարեցին Մարոկկոյից մինչև Հավայան կղզիներ՝ սահմանելով նոր ռեկորդ, սակայն չկարողացան լիարժեք թռիչք կատարել երկրագնդի շուրջ ավելի վաղ, քան դա արեցին Բերտրան Պիկարը և Բրայան Ջոնսը 1999 թվականի մարտին իրենց Breitling Orbiter 3-ով։